
A házimacska (Felis silvestris, forma catus) eredete az idők homályába 
vész. Nemrég még úgy vélték, hogy 4-5 ezer évvel ezelőtt az 
egyiptomiak háziasítottak a núbiai vadmacskát. Az újabb ásatások 
során Anatóliában (Törökország) talált szobrocskák azonban -amelyek 
macskákkal játszadozó asszonyokat ábrázoltak - több mint hétezer 
esztendeje készültek. Ekkor már Jerikóban is tartottak macskát. A 
macska tehát Elő-Ázsiában lett háziállat, mégpedig több helyen is. 
Elődei nem az erdei vadmacskák, hanem az Elő-Ázsiában és 
Arábiában élő núbiai sztyeppmacskák voltak. 

A földműveléssel foglalkozó ősi kultúrnépek számára az egérfogó 
macskák tevékenysége igencsak áldásosnak bizonyult - eredményesen 
védték az óriási gabonakészleteket -, s nagyon valószínű, hogy az 
ember elsősorban ezért szelídítette meg a vadmacskát. A félig-meddig 
domesztikált macska csak később vált szent állattá, istenek 
szimbólumává. Az elpusztult cicákat bebalzsamozták, s koporsóba 
helyezve temették el, tulajdonosuk pedig gyásza jeléül leborotválta 
szemöldökét. A macska kiirtását halállal büntették. 

A középkor sötét babon a világában is nagy szerep jutott nekik: az 
ördög fekete macskává változott át, s a boszorkányok vállán is égő 
szemű macska kuporgott. A  boszorkányüldözések idején a 
szerencsétlen állatokat elevenen égették meg. 

A viktoriánus időkben a macskák sorsa jobbra fordult, sőt 1871-ben 
Londonban megrendezték az I. macskakiállitást. Megkezdődött a 
tervszerű tenyésztés. Napjainkban világszerte hódít a macskakultusz; 
pazar küllemű, színezetű és mintájú cicák pompáznak a nemzetközi 
kiállításokon, s a hivatalosan elfogadott fajták száma elérte a százat. 
Az állatbarát azonban Örömét lelheti egy egyszerű utcai macskában is; 
elragadó, kedves társsá válik, ha szeretettel közeledünk hozzá... 


VADON ÉLŐ MACSKAFÉLÉK 


1. Mocsári hiúz (Fel is [Chaus] chaus). A Felis nem egyik legnagyobb 
testű képviselője. Súlya 4 és 15 kilogramm között váltakozhat, test- 
hossza - a farkával együtt - 0,75-1,25 méter. A Felső-Nílustól Eíő- 
Ázsián, Iránon, Afganisztánon keresztül egészen Délkelet-Ázsiáig 
szinte mindenütt megtalálható. A faj kisebb testű - mindössze házi- 
macska nagyságú - tagjai Thaiföldön és Sri Lankán élnek. Kilenc 
alfaját ismerik. Mint neve is jelzi, elsősorban a nád és káka borította 
mocsárvidékek lakója. Előszeretettel vadászik gázló- és vízimadarakra. 
Ennek ellenére nem szívesen úszik; zsákmányát többnyire a nádas 
mellett ejti el. Hallása kiváló; könnyedén észleli a vízre szálló madár 
, becsapódását", becserkészi kiszemelt áldozatát, s hosszú lábai 
segítségével magasra felugorva akár röptében is elcsípi a későn észbe 
kapó szárnyast. Nősténye a sűrű vízi-növényzet között készített száraz 
fészekben hozza világra 2-5  köly-két, melyeket önfeláldozóan 
védelmez. A fiatalon befogott példányok megfelelő szoktatás mellett 
hamar megszelídülnek. 


2. Feketelábú macska (Felis nigripes). A Felis nem legkisebb, leg- 
könnyebb - és sajnos még elterjedési területén belül is ritka! - tagja. 
Két alfaja Dél-Afrikában fordul elő: a Kalahári és a valamivel dúsabb 
növényzetű Karroo sivatagban. Súlya mindössze 1,5-5 kilogramm, 
hossza 48-56 cm. Hangja meglepően erős, éles. Nevét fekete talpainak 
köszönheti. Szőre foltos és csíkos mustrázatú. Elsősorban apró 
gerinces és gerinctelen állatokkal táplálkozik. Apró termetét szűkös és 
nem túlságosan változatos étrendjének tulajdonítják. Ellenségei a 
nagyobb ragadozó madarak, a mérges-és az óriáskígyók. 


I. tábla 


1. Sivatagi macska (Felis margarita). Kizárólag a sivatagok, pusz- 
taságok (Dél-Marokkó, Észak-Afrika, Arábia, Elő-Ázsia) lakója. 
Alapszíne homoksárga, szürkés árnyalattal. Az enyhe szürkésbarna 
csíkozás néha annyira elmosódik, hogy a macska egyszínű benyomást 
kelt. A farokvég feketés vagy fekete. Hossza 0,65 és 0,90 méter között 
váltakozik, a farok a testhossz kétötöde. Meztelen talppárnáit - szinte 
szandálszerűen - erőteljesen meghosszabbodott sűrű szőrzet borítja, így 
haladás közben nem égeti a sivatag forró homokja. Zsákmánya, 
amelyet elsősorban hallása révén cserkészik be (bár a látása is kiváló), 
sivatagi ugróegerekből és egyéb kisemlősökből, illetve madarakból, 
valamint hüllőkből és sáskákból áll. Ellenségei a mérgeskígyók, a nagy 
ragadozó madarak és a farkasok. 


2. Manul (Otocolobus manul). Pusztai macskának is nevezik. Bizo- 
nyos tekintetben emlékeztet egy téli bundában pompázó európai 
vadmacskára, különösen ami rövid, igen dús szőrű, sáv ózott farkát 
illeti. A felnőtt példányok teljes hossza elérheti az egy métert, a farok 
ennek mintegy harmada. Vastag, sűrű, a hosszú szőrű házimacskákhoz 
viszonyítva meglehetősen durva szálú bundája 6 centiméteres. 
Szörszíne általában ezüstös  okkerárnyalatú, akadnak azonban 
sárgásvörös és sárgásszürke példányok is. Elterjedési területe a Kaszpi- 
tenger keleti partjától Türkménia magassztyep-pein, a Bajkálon 
keresztül egészen Mongóliáig, Tibetig és a kínai Szecsuán tartományig 
nyúlik. Búvóhelyként sziklahasadékokat és barlangokat használ. 
Túlnyomórészt kisemlősökkel és apróbb madarakkal táplálkozik. Ő 
maga viszont zsákmányul eshet farkasoknak, medvéknek, nagy 
ragadozó madaraknak,  hópárducoknak.  Allatkertekben értékes 
ritkaságnak számít. Fogságban - miután többnyire teljesen kifejlett 
állatok kerülnek a rácsok mögé - vad, fékezhetetlen. 


II. tábla 


1. Európai (erdei) vadmacska (Felis silvestris süvestris). Az , erdei 
vadmacska" tulajdonképpen három, egymáshoz igen hasonló alfaj 
összefoglaló neve. Az alfaj prototípusa a címben feltüntetett F. 
silvestris silvestris a legelterjedtebb: előfordul a Pireneusi-félszigeten, 
Franciaországban, Belgiumban, mindkét Németországban, 
Lengyelországban, Csehszlovákiában, Magyarországon, Romániában, 
a Balkán félszigeten, Törökország európai részén és a Szovjetunióban. 
Az ember nem járta sűrű hegyi erdőket kedveli. Zsákmányának 
kétharmad része rágcsálókból és madárfajokból kerül ki, olykor 
azonban az őzeket is megtámadja. Az emberen és a vadászkutyákon 
kívül ellensége a farkas és a hiúz (már ahol velük közös élettérben 
fordul elő). A róka és a borz elől kitér, bár azok sem keresik a 
találkozást, hiszen az  , erőviszonyok" nagyjából egyenlőek. 
Vemhességi ideje 63-68 nap. A nőstény egy évben egyetlen almot -2-4 
kölyköt - vet. Kicsinyeit 6 hétig szoptatja, majd további 11 hétig 
szilárd táplálékkal élelmezi. A kandúr 3 éves, a nőstény 9-10 hónapos 
korára lesz ivarérett. 


2. Indiai sztyeppi macska (Felis silvestris ornata). A füves és sivatagi 
sztyeppék, a félsivatag jellegű pusztaságok, bokros, nádas, kakás 
sűrűségek lakója. A Kaszpi-tenger délkeleti partjától Közép-Ázsián 
keresztül egészen a Góbi-sivatag pereméig mindenütt előfordul. 
Szörzetén kisebb-nagyobb pettyek találhatók, bár akadnak mintázat 
nélküli — példányok is. Alapszíne  fehéresszürke, krémszínű, 
homokszínű, szalmasárga, sárgásvörös vagy szürkésbarna. A sztyeppi 
vadmacskák életmódjáról, szokásairól meglehetősen keveset tudunk, 
annyi azonban bizonyos, hogy alkalomadtán házimacskákkal is 
párosodnak. Túlnyomórészt rágcsálókkal, kisemlő-sökkel és talajon 
költő madarakkal táplálkoznak. Fő ellenségük a farkas, továbbá egyéb 
kutyaféle ragadozók, valamint a sztyeppi sas. 


III. tábla 


1. Líbiai fakómacska (Felis silvestris lybica). Valamennyi házi- 
macska közvetlen ősének tartják. Nevezik még núbiai és északafrikai 
fakómacskának is. Már óegyiptomi képeken és szobrokon is 
félbukkan, ami egyértelműen jelzi, hogy igen korán kísérőjévé vált a 
különböző kultúráknak: főként emberi települések környékén ütötte fel 
sátorfáját, — mivel ott  patkányokban és  egerekben gazdag 
vadászterületekre talált. Ez a közelség mind a macska, mind pedig az 
ember számára hasznosnak bizonyult: megnyílt a lehetőség a macska 
háziasítása előtt... Karcsú, kecses állat, feje keskeny, pofája megnyúlt, 
az orr felé hegyesedő. Alapszíne világos krém, homoksárga, 
fakószürke, szürkésbarna. Szőrének mintázata leo-párdpettyes vagy 
tigriscsíkos. Hossza - fejétől a farka hegyéig -65 és 120 centiméter 
között váltakozik. Hosszú, vékony farkán sötét gyűrök találhatók, a 
farokvég fekete. Főként a szavannák és a zárt bokorerdők lakója, de 
itt-ott megtalálható a sivatagokban és a száraz erdőségekben is. Fő 
ellensége - a házikutyán kívül -a hiéna, a sakál, a nálánál erősebb 
vadmacskafajok, továbbá az óriáskígyók cs a nagyobb mérgeskígyók. 
Nagyon ragaszkodik az emberhez. 


2. Góbi macska (Felis bieti). Erről az állatról jóformán semmit sem 
tudunk. Tény, hogy igen nagy testű macska, s rövidebb lábaitól el- 
tekintve mind testméretben, mind súlyban vetekszik a mocsári hiúz 
legnagyobb példányaival. Voltaképpen úgy fest, mint egy óriási Felis 
silvestris. Fejétől a  farokvégig 1,05-1,40 méter lehet. Fülén 
szőrpamacs található. Bár tulajdonképpen nem a Góbiban, hanem 
annak átmeneti, a füves sztyeppbc nyúló zónáiban él, talppárnáit a 
sivatagi macskához hasonlóan szőrzet veszi körül. Feltételezik, hogy a 
góbi macska a Felis silvestris ázsiai sztyeppi vadmacskacsoportjának 
leszármazottja. 

IV. tábla 


1. Tigrismacska (Leopardus tigrinus). Ez az érdekes, szép megjele- 
nésű, kis testű macska Dél-Amerikában é!: Argentínától Mexikóig 
fordul elő. Kis termetű állat, alig nagyobb a házimacskánál. Egyes 
zoológusok szerint szakasztott olyan, mint egy miniatűr leopárd. 
Szörzetének színe és mintázata valóban hasonlít a leopárdéra: ál- 
talában világossárga alapon koromfekete, de meg kell jegyezni, hogy - 
csakúgy, mint valamennyi kis termetű dél-amerikai vadmacskának - a 
tigrismacska  szörzetének színe, valamint rajzolata rendkívül 
változékony. Fán lakó állat, viszonylag szegényes étlapján elsősorban 
madarak, továbbá ugyancsak fán lakó kisemlösök szerepelnek. Elég jó 
úszó, de ezt a , tudományát" csak akkor hasznosítja, ha valamilyen 
szorult helyzetből másképpen nem képes szabadulni. 


2. Ocelot (Leopardus pardalis). Érdekes módon a legtöbb eurá-zsiai 
vadon élő kis testű macskának megvan a maga amerikai megfelelője. 
A hópárducé például az ocelot, amely az Egyesült Államok déli 
részétől Peruig, Észak-Argentínáig és Bolíviáig fordul elő. Mint már 
említettük, ezt az állatot is a kis testű macskákhoz sorold ják, holott 
egyes kifejlett példányai akkorára nőnek, mint a kisebb termetű 
leopárdok. Átlagos testhosszuk 95 és 135 centiméter között váltakozik, 
marmagasságuk 50-55 cm. Az ocelot viselkedése főként a jaguáréra 
hasonlít; nem véletlen, hogy életterük is azonos. A sűrű, elhagyott 
erdőségeket kedveli; a lakott emberi településeket általában messzire 
elkerüli. Rendkívül jól mászik, felkúszik a legmagasabb fákra is, és 
otthonosan mozog az ágak között. Az európai állatkertekben 
viszonylag gyakori; a fiatalon befogott példányok elég könnyen 
megszelídíthetők. Gereznájuk felkapott és méregdrága árucikk a 
világpiacon; gyönyörű mintázatú női bundákat készítenek belőle. 

V. tábla 


Házimacska (Felis silvestris, forma caíus). Földünkön mintegy 300- 
400 millió macska él. Ezek nagy többsége , közönséges" házimacska, s 
csak elenyésző részük fajtatiszta, törzskönyvezett jószág. Egy japán 
mondás szerint: , Ha az ember egy kutyát 3 napig etet, az 3 évig sem 
felejti el. Ha azonban egy macskát etetsz 3 évig, az már 3 nap múlva 
sem fog emlékezni rád." Nos, ez a mondás kicsit leegyszerűsíti a cicák 
viselkedését, de az tény, hogy a macska csak félig-meddig háziasodott, 
és ez sok mindent megmagyaráz. Az a macska, amelyik a lakásban él, 
annyira megszokja ezt az életmódot, hogy nem is vágyik a , szabad" 
életre, de amelyik a pincébe vagy a padlásra került vagy éppen ott jött 
a világra, az bizony megveti a , polgári kényelmet". Végső soron a 
macska általában maga dönti el, hogy milyen életmód felel meg neki a 
legjobban... A vad-és a hazimacska vemhességi ideje egyaránt 
hozzávetőlegesen 53-tól 70 napig tart. Egy-egy elles alkalmával a 
házimacskának akár 5-10 kölyke is lehet. A kölykök 6-7 héten át 
kizárólag anyatejjel élnek. A nőstény rendszerint évente kétszer 
ivarzik, illetve párzik. A macska életkora átlag 10 év, de ez 
természetesen függ az életviszonyoktól, a tartástól és az ápolástól is. A 
közönséges házimacska a legváltozatosabb színekben és rajzolatokban 
fordul elő. Lehet: fekete, fehér, kékesszürke, háromszínű, csíkozott, 
tarka és így tovább. 


1. Cirmos házimacska. A csíkozott vagy márványozott (cirmos) 
macskák őrizték meg a leghívebben őseik rajzolatát; még a látszólag 
egyszínű cicák bundáján is átüt a csíkozottság. 


2. Fehér házimacska. Szemei kékek vagy narancssárgák, néha fele- 


más színűek. Szőrzete hosszú vagy rövid. Születéskor homlokán 
gyakran szürke folt látható, amely később eltűnik. 

VI. tábla 


HOSSZÜ SZŐRŰ MACSKÁK 


Perzsa macskák. Körülbelül 500 esztendeje ismerik a hosszú szőrű 
macskákat, eredetük azonban homályba vész. Eredetileg két típusuk 
létezett: a Perzsiában (ma: Irán) kialakult perzsa macska és a 
Törökországból származó angóra. Az is valószínű, hogy mindkét típus 
öőshazája Oroszország volt, és kereskedők vitték magukkal őket a 
macskatenyésztés fellegvárába, Angliába. Mindenesetre sokáig hol 
perzsa, hol angóramacskának nevezték ezeket a bozontos szépségeket. 
Napjainkban Európában általában perzsa, Amerikában hosszú szőrű 
macskának hívják őket. Nem minden hosszú szőrű macska perzsa! 
Sajátos fej- és testfelépítés jellemzi a perzsákat: masszív, gömbölyű 
fej; nagy és kerek szem; kis, lekerekített fül; rövid, széles, tompa orr; 
vastag szőrzet, hosszú, finom tapintású szálakkal; rövid, zömök test; 
kurta lábak; tömött, dús farok. Pazar megjelenésű cicák, jelenleg 
mintegy 30 szín változatuk létezik. 


1. Vörös cirmos perzsa. Hozzávetőleg a XVII. század közepén ala- 
kulhatott ki. Zömök, masszív testű állat. Feje széles és gömbölyű, 
szeme rézszínű. Szőrzete mély melegvörös (legalábbis a standard - 
vagyis a , fajtaszabvány" - előírása szerint, amely az , ideális" macskát 
írja le a tenyésztők számára, de egyelőre még kevés az ilyen , ideális 
színű" példány), élénken, határozottan elütő rajzolatokkal. Fölöttébb 
játékos, kedves cica. 


2. Fehér perzsa. Az egyik legrégebbi hosszú szőrű fajta; hozzávetőleg 
300 éve létezik, ám csupán az 1800-as évek végén vált igazán 
népszerűvé. Három változata van: a narancssárga, a kék és a felemás 
szemű. (Ez utóbbi a kék szeme oldalán levő fülére rendszerint nem 
hall.) Teste zömök, feje széles és gömbölyű. Szőrzete puha, selymes, 
tömött. Színe tiszta fehér, mindenféle folt vagy árnyalat nélkül. 
Tanulékony, pajkos, szép állat. 

VII. tábla 


1. Fekete perzsa. Régi, természetes, azaz nem tenyésztett fajta. 
Eléggé ritka, mert nem könnyű tenyésztői feladat a ,tökéletes" - 
azaz rozsdás árnyalat és fehér szőrszálak nélküli - fekete színt kia 
lakítani. Eredete homályos, bár Európában már a XVI. század vé 
gén előfordultak teljesen fekete, hosszú szőrű példányok. Kiállítá 
son először Angliában, 1871-ben mutatták be önálló fajtaként. 
Kezdetben egyébként inkább az angóramacskához hasonlított; 
hosszú arcorrj része és nagy füle volt. A tervszerű, gondos tenyész 
tés eredményeként ezek a jegyek ma már szinte teljesen eltűntek, 
s az eszményi kiállítási példányokat a tömzsi arcorri rész, a kicsiny 
fül és a mélyfekete szín jellemzi. Teste zömök, masszív, de ennek 
ellenére egyáltalán nem tűnik nehézkesnek. Feje széles és göm 
bölyű, szeme réz-, illetve sötét narancsszínű. Elfogulatlan tulaj 
donosai szerint értelmes, kedves, de kissé szeszélyes, kényeskedő 
cica. 


2. Kámea perzsa. Sokan a legszebb hosszú szőrű macskának tart 
ják ezt a selymes, puha bundájú cicát, és valóban különleges meg 
jelenésű, elegáns áltat. A kontrasztok jellemzik. Aljszőrzete egy 
színű (fehér vagy krém), szőrvégei pedig elütöen sötétek (vörösek 
vagy krémszínűek). Hasonlít a csincsillához. Nem túlságosan régen, 
az 1950-es évek végén alakították ki ezüst-, valamint vörös és 
krémszínű perzsák keresztezése révén. Hamarosan a színek egész 
skáláját sikerült előállítani: vörös-füst, árnyalt, gyöngyház, krém 
füst, kék-krém és teknőcszínű változatok jelentek meg és arattak 
megérdemelt sikert a kiállításokon. Mint minden perzsa macska, 
a kámea sem kedveli a nagy meleget, szívesen húzódik hűvös sar 
kokba, különböző bútorok alá. Nyugodt, kiegyensúlyozott, kelle 
mes természetű, , társaságkedvelő" teremtés, akárcsak a többi hosz- 
szú szőrű macska. Teste zömök, de korántsem nehézkes. Feje szé 
les, gömbölyű; orra pisze. Szeme nagy, kerek, narancssárga vagy 
rézszínű. Dús szőrzetű farka rövid. 

1. Csincsilla. Neve a csincsillát, ezt az Andokban élő kis termetű 
rágcsálót, no meg a csincsillanyulat juttatja az ember eszébe, habár 
természetesen semmi közük sincs egymáshoz. Mind a mai napig nem 
sikerült tisztázni, miért kapta éppen ezt az elnevezést... Az egyik 
legelragadóbb hosszú szőrű fajta, amely szépségversenyeken gyakran 
nyeri el , A Kiállítás Legszebb Macskája" címet. Szépsége színének 
tisztaságában és a fülén található, felálló fehér bojtban rejlik. 
Aljszőrzete fehér, minden egyes szőrszál vége fekete, ezáltal egyöntetű 
színhatást keltve fut végig a fejen, a fülön, a mellkason, a hason és a 
farok alatt. A fehér alapszín és a fekete szőrvégződések különleges 
megjelenést kölcsönöznek a csincsillának. A látványt még fokozza a 
hatalmas, kerekre nyílt, mélysmaragd vagy tengerzöld színű szem. 
Igaz, a kölykök némi meglepetést okozhatnak a kezdő tenyésztőnek, az 
újszülöttek ugyanis olyanok, mint a cirmos cicák: szép csíkos a 
bundájuk. 


2. Füst perzsa. Gyöngyházfehér aljszŐrzet és fekete szőrcsúcsok 
jellemzik ezt a fajtát. Lényegében az 1960-as évektől tartják számon: 
csincsilla, fekete, kék és fehér perzsák véletlen párzásából keletkeztek 
az első példányok Angliában. Meglehetősen hosszú idő telt el, míg - az 
1960-as években - a füstszínű változat újból népszerű lett. Jelenleg már 
sok-sok színváltozatban tenyésztik (teknőc-tarka, fekete, kék, kámea, 
ezüst stb.), de még nem minden változat nyert , polgárjogot" a 
kiállításokon.  Szeretetre méltó, hűséges, engedelmes, nyugodt, 
kellemes társ. Nem túlzottan kényes és igényes; tartása viszonylag 
kevés gonddal jár. Zömök, masszív testű, rövid lábú, széles, gömbölyű 
fejü, apró fülű, pisze orrú, rövid farkú macska. Nagy, kerek szeme 
narancs- vagy rézszínű. Szőrzete hosz-szú, dús, selymes tapintású. 

IX. tábla 


Bicolor (kétszínű) perzsák. Meglehetősen régóta ismernek ilyenfajta 
macskákat, de kiállításokon csak viszonylag rövid ideje szerepelnek. 
Eredetileg ugyanis , utcai" macskának tekintették Őket a rátarti 
tenyésztők, így azután érthető - ha nem is jogos! -, hogy 
származásukról szinte semmit sem jegyeztek fel a , macskakrónikák" . 
Csak 1955-ben ismerték el a bicolort önálló fajtaként, s az elteit három 
évtized alatt több érdekes és szép színváltozatot (kékfehér, fekete- 
fehér, krém-fehér, vörös-fehér) sikerült kialakítani. Ez egyébként már 
csak azért is jelentős tenyésztői teljesítmény, mert a standardelőírások 
nagyon szigorúak: megkövetelik, hogy a bicolor színfoltjai világosan 
elhatároltak, egyenletesek és arányosan elosztottak legyenek. A 
kétszínű macskák masszív testű, rövid, vaskos lábú, kurta farkú, széles, 
gömbölyű fejű, selymes tapintású, igen hosszú, lebegő szőrzetű, 
rendkívül szép cicák. Egy-egy bicolor alomban általában 3-4 kölyök 
lát napvilágot. A kiscicák életrevaló, erőteljes felépítésű, nagy testű, 
korán érő, igencsak gyorsan fejlődő teremtmények. A cirmos jelek és a 
színfoltokban található fehér szőr hibának számít. Gyönyörű, elegáns 
szőrzetük mindennapos, gondos ápolást igényel. Mint valamennyi 
perzsa, a kétszínű macska sem kedveli a nagy meleget. Ami pedig a 
természetét illeti, szeretetre méltó, — csendes, —— engedelmes, 
kiegyensúlyozott cica. 


1. Vörös-fehér perzsa. Masszív, zömök testű, széles, gömbölyű fejű 
macska. Hosszú, lebegő szőrzete selymes tapintású. Színfoltjai ha 
tározottan elhatárolódnak, egyenletesek és arányosak. 


2. Fekete-fehér perzsa. Klasszikusan szép megjelenésű, erőteljes 


felépítésű, gömbölyű fejű, nagy szemű, rövid farkú cica. Meghatá 
rozó színe a fekete; fehér legfeljebb a szőrzet fele lehet. 


22 


X. tábla 


1. Teknőctarka perzsa. Ez a különleges megjelenésű fajta a XIX. 
század vége felé kezdett kialakulni. Kiállításon először az 1900-as 
évek elején jelent meg, és tüstént nagy feltűnést keltett. Érthető hát, 
hogy mind Európában, mind Amerikában hamarosan népszerű lett. 
Ennek ellenére eléggé ritka. Tenyésztése ugyanis egyáltalán nem 
könnyű, így azután a teknőctarka kölykök iránti kereslet jóval 
nagyobb, mint a kínálat. Tenyésztői körében az a mondás járja: ahhoz, 
hogy a kiscicák között teknőctarka is legyen, több szerencsérc van 
szükség, mint szakértelemre! S ebben van némi igazság, hiszen - 
sajátos módon - a teknőetarkák szinte kizárólag nőstények. Kandúrok 
csak nagy ritkán születnek - és akkor is majdnem mindig sterilek, azaz 
nem származhatnak tőlük utódok. , Hivatalos" színe a fekete, a krém és 
a vörös keveréke. Szörzetében ezek a színek jól elkülönülnek 
egymástól; minden összefüggő színben megjelenő folt hibának számít. 
A teknőctarka perzsa kellemes, engedelmes, értelmes jószág. Jó, de 
szigorú anya. A kiscicák színét -mint már utaltunk rá - lehetetlen előre 
megjósolni: krém-, fekete, vörös vagy cirmos színűek egyaránt 
lehetnek az alomban. 


2. Teknőctarka-és-fehér. Hasonló a teknőetarkához, azzal a kü- 
lönbséggel, hogy a fekete, a krém- és a vörös színen kívül a fehér is 
megtalálható gyönyörű, tarka bundáján. Az említett - fehérrel tarkított 
- színek köpenyszerűen borítják a testét. A túl sok fehér szín nem 
kívánatos, de meg kell jelennie a cica pofácskáján, a lábain és a 
mellkasán. A csíkos, pettyes vagy gyűrűs minták hibának számítanak. 
Akárcsak a teknőctarka macskánál, ezeknél a cicáknál sem lehet szó 
tudományos alapokon folytatott tenyésztésről; lehetetlen előre 
megjósolni, milyenek tesznek a kölykök. Mindig kellemes meglepetés, 
ha teknőctarka- és -fehér színű is van közöttük! A kandúrok ennél a 
fajtánál is majdnem mindig sterilek. 

XI. tábla 


1. Ezüst cirmos perzsa. Pazar látvány a színezüst alapszőrtől jól 

elütő, sűrű fekete mintázatú ezüst cirmos. Sajnos manapság ebből a 
fajtából mindössze két-három példány látható a nagyobb nemzetközi 
kiállításokon. Sokak szerint azért, mert a tenyésztők nagyon felkapták 
a csincsillát, mégpedig az ezüst cirmos rovására. A csincsilla mellesleg 
állítólag az ezüst cirmostól származik, ezt azonban mindmáig nem 
sikerült egyértelműen bebizonyítani. Ennél a fajtánál a legnagyobb 
hiba talán az, ha az alapszín a megkövetelt színezüst helyett csíkos 
vagy szürke, továbbá ha a minták nem eléggé sötétek és elütök. A 
valódi cirmos minta világosan látható, és sohasem fut egymásba. 
Néhány túl szigorú tenyésztőnek egyébként az a véleménye, hogy a 
fajta akkor kezdett hanyatlani, amikor a mogyorószínű szem mellett a 
zöldet is elfogadták, tudniillik a jelenlegi leírásban már , mogyoró 
vagy zöld" szerepel, és ez , lazít" a szigorú fajtakövetelményeken. 


2. Barna cirmos. Nem könnyű a tenyésztő feladata, ha megfelelő 
színű és mintázatú, hosszú szőrű barna cirmost akar kialakítani. 
A szakirodalom szerint 1939-ig néhány ilyen kivételesen szép pél 
dány élt Angliában, a háború után azonban a fajta erősen megrit 
kult, különösen a kiváló egyedek száma zuhant a mélypontra. 
Napjainkban a barna cirmos , másodvirágzásának" lehetünk ta 
núi, bár a színe még nem érte el a háború előtti , gazdag homok 
szín" árnyalatot. Jóllehet ezt a cicát barna cirmosnak nevezik, 
a színe inkább homokszínű, jellegzetes sűrű fekete mintázattal, 
amely a hátról kiindulva a test alatt folytatódik, és a hason egyesül 
(ez az úgynevezett , pillangó-minta"). A barna cirmos feje keske 
nyebb és hosszabb, mint a többi hosszú szőrű fajtáé. Fülei magasan 
a fejtetőn helyezkednek el. Szeme nagy, tágra nyílt, mogyoró- vagy 


rézszínű. 

XII. tábla 


Egyéb hosszú szőrű macskák 


1. Balinéz. A macskák elnevezése sokszor bizony megtévesztő: a 
himalája macska például nem a Himalájából származik, mint ahogy a 
balinéz őshazája sem Báli szigete. Hová valósi hát ez a viszonylag új 
fajta? Amerikába, ahol eleinte - az 1950-es években -hosszú szőrű 
sziáminak hívták, majd 1968-ban az egzotikusabb báli név mellett 
döntöttek. Feltehetően azért, mert bájosan fürge, kecses, elegáns járása 
a Báli szigeti táncosok mozgására emlékeztet. A balinéz lényegében 
nem más, mint hosszú szőrű sziámi. Pontosabban: sziámi ősöktől 
származik. Eléggé későn, csupán 1963-ban ismerték el Önálló 
fajtaként. Középtermetű, izmos, hajlékony, selymes szőrű állat. Fóka, 
csokoládé, kék és lila szín változatban tenyésztik. Világszerte egyre 
népszerűbbé válik, s joggal, mert állítólag kedves, élénk, ragaszkodó 
természetű cica. Nagyon szereti a gyerekeket. 


2. Birman (Burmai szent templommacska). Az ősi legenda szerint ez 
a fajta egy kék szemű istennőtől, Cun Kiang Szetől származik. 
Egyszer, valamikor régen ugyanis haramiák támadtak meg egy ősi 
burmai kolostort, s a nagy kavarodásban a szerzetesek macskája az 
istennő szobra előtt termett: , bundája bearanyozódott, szeme az 
istennő szemének kékjét vette fel, mancsai pedig kifehéredtek". Isteni 
csoda történt! A kolostor összes macskája , szent színekben" kezdett 
pompázni, s a  csodától felbuzdult szerzeteseknek sikerült 
visszaszorítani a haramiákat... Ez persze csak szép legenda. Es mi a 
valóság? Nos, a birman feltehetően a sziámi macskából alakult ki, a 
perzsa macskákhoz nem sok köze van! Életerős cica: játszik, rohangál 
egész nap. Annyira élvezi a , közönséget", mint egy vásárt komédiás, 
intelligens, gyöngéd, de szerfelett bohókás természetű. 

XIII. tábla 


XIV. tábla 
1. Maine Coon. Nevét valahogy így lehetne magyarosítani: a maine-i 
ravasz fickó. Az egyesült államokbeli Maine államból származik - és 
nagyjából ez minden, amit a fajta eredetéről tudunk. Egész Európában 
rendkívül ritka; hazánkban nem tenyésztik. Hosszú, bozontos farka 
miatt született talán az a legenda, hogy vadmacska és mosómedve 
(angolul: zacoon) keresztezéséből alakult ki. Ez persze teljes 
képtelenség! Inkább elképzelhető, hogy a helybéli elvadult házimacska 
és az európai telepesek által Amerikába bevitt angóramacskák 
keveredéséből szármázik. Erre vall szőrzete, színe és testalkata is. A 
Maine Coon az egyetlen olyan háziasított macskafajta, amelynek 
kifejlett . példányai átlagosan 10 kilogrammot nyomnak, de 
előfordulnak 14-15 kilós ,óriások" is. Állítólag valamikor az 
Amerikába hajózó tengerészek vittek magukkal hosszú útjaikra ilyen 
macskákat, s a nagy testű, erős, harcias állatok sikerrel irtották a 
hajókon tanyázó, gabonán felhízott, hatalmasra nőtt patkányokat. 
Minden lehetséges macskaszínben előfordul, fehérrel kombinálva, 
imponáló megjelenésű, temperamentumos, szívós, rendkívül jól 
alkalmazkodó, gyerekszerető állat. 


2. Török macska. Törökországban megszámlálhatatlan macska él; 
sokféle színben, különböző hosszúságú bundákban pompáznak. Miután 
a hosszú szőrű macskákat valamikor , angóra" névvel illették, érdemes 
megemlíteni, hogy van egy sajátos török fajta: a szőre tiszta fehér, az 


egyik szeme zöld, a másik pedig kék színű. Ez az úgynevezett , ankara" ma. ERETT 4 
macska. Az , igazi" török macskának dús, hosszú, fehér szőrzete van, ez AZ A 7 
jellegzetes  rőtes farokkal, körkörös világosabb és sötétebb Bt sé HZ) 8 : SRA 
árnyalatokkal. Nagy, csillogó szeme aranysárga, az orra és a füle § e 
gyöngyház-rózsaszínű. Bár a közhiedelem szerint a cicák nem szeretik 4 s pé 

a vizet, ez a fajta kölyökkorától egyaránt élvezettel úszik gyors sodrú 


patakokban és átlóvizekben. 

1. Török angóra. A perzsa macskát és a török angórát gyakran 
összetévesztik egymással. Tény, hogy a két különböző fajta lénye- 
gében több évszázaddal ezelőtt keletkezett; a perzsák eredete nem 
tisztázott, a török angóra viszont Ankarából származik. Elképzelhető, 
hogy valamikor régen a perzsa macskák tenyésztői török angóra ka t 
használtak fel annak érdekében, hogy kialakítsák a fajta ma már 
közismerten hosszú, selymes szőrjellegét. Miután más macskákkal 
keresztezték, az angóra mint fajta hosszú évekre majdnem teljesen 
eltűnt a macskavilág porondjáról, s csupán nevében, utalásként maradt 
meg a különböző hosszú szőrű macskák leírásában. Napjainkban 
azonban újból színre lépett, és a tenyésztők sok szép példányt 
vonultatnak fel a nagy nemzetközi kiállításokon. Középtermetű 
macskák, hosszú testtel, nagy, pamacsos fülekkel. Selymes, sima 
szőrzetük, , királyi" nyakfodruk jellegzetesen megkülönbözteti őket a 
többi macskafajtától. 


2. Himalája. Több évtizeddel ezelőtt egy fanatikus tenyésztő el- 
határozta, hogy keresztezi a sziámit a perzsa macskával, s olyan cicát 
alakít ki, amelynél mindkét fajta jellemzői megtalálhatók. Az 
eredmény: egy hosszú szőrű macskaféle - típusában perzsa, szőr- 
zetmintában sziámi! Nos, valahogy így keletkezett a himalájaként 
ismertté vált hibrid fajta. Egyes törzskönyvező egyesületek ugyan nem 
hajlandók külön fajtaként elismerni, hanem a perzsa osztály egyik 
színváltozataként tartják nyilván, de ez a himalája macska rajongóit 
egyáltalán nem zavarja... Való igaz, hasonlít a perzsákhoz: a széles, 
gömbölyű fej, a nagy kerek szemek, a rövid, fitos orr, a zömök test, a 
tömzsi lábak, a hosszú, leomló szőrzet - mind olyan sajátosság, amely 
mindkét fajtánál megtalálható. A himalájai egyébként colour-point 
színjelei (a testszíntől eltérő végtagszínek) teszik jellegzetessé. (A rajz 
kólyökmacskát ábrázol). 

XV. tábla 


RÖVID SZŐRŰ MACSKÁK 


A macskák többsége rövid szőrű, olyannyira, hogy egészen a XVI. 
századig Európában nem is ismertek másféle cicákat. Ezek az állatok 
erősen hasonlítottak az európai vadmacskához; alapszínük és 
mintázatuk a cirmos volt, majd - a háziasítás eredményeképpen - 
kialakultak a fekete, a vörös és a szürke változatok is. Fajtatiszta 
tenyésztésükkel Angliában foglalkoztak először. Ma már sok-sok 
színváltozatuk létezik. Vannak: brit (európai), amerikai és egyéb rövid 
szőrű macskák. 


Brit rövid szőrüek. A kívánatos típus minden színváltozatnál azonos: 
középhosszú, erőteljes, izmos test; erős, arányos lábak; kecses, 
kerekded mancsok. A fej gömbölyű, jól lejlett pofával; a fül apró, az 
orr rövid. A szőrzet rövid és tömör. A brit rövid szőrű az egyik 
legintelligensebb, legbájosabb cica, amely voltaképpen a házimacskák 
különösen jól sikerült példányaiból formálódott ki nemzedékek hosszú 
során át. A család barátja, engedelmes, jó viszonyban van a többi 
háziállattal is, gazdájához erőteljesen kötődik. Kedvelt színváltozatai: 


1. Krém. Noha ez az elbűvölő fajta igen ritka, néha mégis feltűnik 
egy-egy kiállításon, és ma már sok tenyésztő fordit jelentős energiát a 
megfelelő színű példányok kialakítására, gyarapítására. A standard 
, gazdag krémszín"-t ír elő, ám manapság a krémszínű macskák 
többsége túlszínezett: különböző mintákat találunk bundájukon. 


2. Kék-krém. Viszonylag új - alig két évtizede elfogadott - fajta. 
Szőrzete kék és krémszínű, foltok nélkül enyhén egymásba folyó. 
Mindig nőstényeket kölykezik, ezért csak gondos fajta keresztezések 
révén születhetnek elfogadható kiscicák. 

XVI. tábla 


1. Fekete. A babonás hiedelmek általában a rövid szőrű fekete 
macskához kapcsolódnak. Sajnos még ma is sokan azért választanak 
fekete macskát, mert úgy vélik, hogy szerencsét hoz. A régi rajzokon, 
metszeteken a boszorkányokat és a fekete mágiát kísérő fekete macska 
rendszerint hosszú testű, hátát púpozó állat, ferde vágású, zölden 
villogó, félelmetes szemekkel. A rövid szőrű fekete macska mai 
változata vérmérsékletben és küllemben egyaránt igencsak eltér ettől a 
típustól. A gondosan tenyésztett példányok kellemes megjelenésű, 
értelmes, kedves cicák. Egyébként a , közönséges" házimacskák között 
is sok a fekete színű, de ezeknek a szeme rendszerint zöld, 
bundájukban pedig fehér toltok, szőrszálak is találhatók. 


2. Fekete spriccelt. Valamikor az 1970-es évek táján Norman Winder 
angol macskatenyésztő azzal a gondolattal kezdett foglalkozni, hogy 
keresztezi a csincsilla perzsát a brit rövid szőrűvel. Elbűvölte ugyanis a 
csincsilla ezüstös fényben pompázó bundája és a brit rövid szőrű 
robusztus felépítése. Fáradozásai sikerrel jártak: 1973-ban már 
kiállításon mutathatta be új fajtáját, amelyet british black tippednek, 
azaz brit fekete spricceltnek nevezett el. A fajtát 1980-ban ismerte el a 
Macskabarátok  Kormányzótanácsa. A standard arányos, zömök 
testfelépítést ír elő. A szőrzet legyen minél rövidebb; a göndörödés 
megengedett. A mancsok erőteljesek, a farok arányos a testhosszal, a 
szem kerek és tágra nyílt. A fej gömbölyű. A ,tipping" - vagyis a 
, Spricceltség" - a szőr hosszának 1/8-át teheti ki, a szőrzet egyébként 
hófehér. A szem mélyzöld; a sárga és a mogyorószínű hiba. Az új fajta 
példányai — igen  — kiegyensúlyozott természetűek, —— nincsenek 
kedélyhullámzásaik. Szeretik, ha gazdájuk minél többet foglalkozik 
velük. Meglehetősen igénytelenek, ételben sem válogatósak, bár 
mindenekelőtt a hal a kedvencük. 

1. Fehér. A tiszta fehér szín, amelyben nyoma sincs semmilyen más 
árnyalatnak vagy foltnak, s az élénk zafírkék, nagy, kerek szem 
rendkívül vonzóvá teszi ezt a fajtát. Nem véletlen, hogy az utóbbi 
időkben egyre népszerűbb. Sajnálatos módon azonban meglehetősen 
ritka, nem sokan vállalkoznak tenyésztésére. Egyrészt azért, mert mind 
a hosszú, mind pedig a rövid szőrű, kékszemű cicák többsége süketen 
lát napvilágot, másrészt pedig nem mindig sikerül a hófehér szőrzetet 
és az előírt kék szemet , produkálni". Érdekes egyébként, hogy a 
fejükön fekete szőrszálakkai született kiscicák az esetek többségében 
jól hallanak. (A fekete szőrszálak később azután eltűnnek.) Nagyon 
tiszta macskák, szemmel láthatólag élvezik, ha gondozzák, ápolják 
szörzetüket, sőt még a fürdetést is meglepően jól tűrik, néha 
kifejezetten kedvelik. (Mellesleg megjegyezzük, hogy általában nem 
nagyon tanácsos fürdetni a cicákat, mert könnyen megfáznak.) A rövid 
szőrű fehér macskának van még narancssárga és felemás szemű 
változata is. 


2. Barna cirmos. Csíkos macskákat már az ősi Egyiptomban ábrá- 
zoltak, és házimacskáink zöme is csíkos valamilyen formában. Mind a 
hosszú, mind pedig a rövid szőrű cicák hozhatnak világra csíkos 
mintázatú kölyköket, amelyek mintája az idők folyamán elhalványul. 
Mégis egy valódi rövid szőrű barna cirmost kitenyészteni a standard 
által előírt jellegzetes, sűrű fekete mintázattal - nagy bravúrnak számit! 
A mintázatnak jól el kell különülnie a környezettől, a háti sávokban 
nem lehet fehér, sem csíkozás vagy fehér jel, noha ez sajnos gyakran 
előfordul. A farok és a láb szépen gyűrűzött, a mellen két , nyaklánc"- 
szerű minta kívánatos. A század elején még sok barna cirmost neveztek 
be a kiállításokra, később azonban számuk egyre fogyott, napjainkban 
pedig mindössze egykét példány látható belőlük. 

1. Teknőctarka. Kivételesen szép macskafajta. Rövid szőrzetén ra- 
gyogóan érvényesülnek sötét és világos árnyalatú fekete-vörös foltjai, 
amelyek egyenletesen borítják a testét. A fülön, a pofán, a Iá-bakon, a 
mancsokon és a farkon elhelyezkedő foltok teljesen egyformák; 
mindegyik jól elhatárolható, nem mehet át más színbe, legalábbis így 
követeli meg a standard. Ám a szigorú előírások ellenére nagyon ritka 
az olyan tökéletes színű példány, amelyiken nem találhatók tarka 
foltok, cirmos minták. A rövid szőrű teknőctarka kandúr - akárcsak 
hosszú szőrű társai - kivétel nélkül mind steril, ezért ennek az érdekes, 
különleges fajtának a továbbtenyész-téséhez rendszerint valamilyen 
egyszínű — kandúrt használnak. Az eredmény még így is 
kiszámíthatatlan. Nagyon valószínűtlen, hogy egy alomban egy vagy 
két teknőctarka kölyöknél több születik - ha születik egyáltalán! A 
legszebb kiscicák eleinte meglehetősen sötét szőrűek, s csak később 
világosodik ki a bundájuk. A teknőctarka macskák szeme aranysárga 
vagy rézszínű. Jellegzetes ismertetőjelük a homlokukon található vörös 
vagy krémszínű , lángnyelv". 


2. Teknőctarka- és -fehér. Hasonlít a teknőctarkához, azzal a kü- 
lönbséggel, hogy a fekete, vörös és krém kevert foltjai mellett egy- 
befüggő fehér mezők is találhatók a bundáján. A fehér folt , hajlamos" 
a túltengésre, ez azonban hibának számít. Ugyancsak súlyos hiba, ha a 
színek elmosódnak, illetve, ha az állat szörzete tarka pettyes vagy tarka 
foltos. Éppen ezért általában teljesen egyszínű tenyészkandúrl szoktak 
választani csíkos vagy foltos helyett, mert ezek a jegyek rendszerint 
tovább öröklődnek. A rövid szőrű teknőctarka és fehér cicák rendkívül 
, jellemes" állatok, gazdájukhoz különösen ragaszkodnak, továbbá 
közismerten jó anyák. A fajta kandúrjairól viszont elmondhatjuk, hogy 
ritkák, mint a fehér holló" 

Amerikai rövid szőrű macskák. A macskák paradicsomában, Ame- 
rikában - ahol hozzávetőleges becslések szerint 40 millió macska él - 
minden negyedik család tart valamilyen doromboló szépséget. Az 
amerikai tenyésztők számos új fajta , feltalálásával" büszkélkedhetnek. 
Ilyenek például az amerikai rövid szőrű cicák, melyeknek ősei minden 
bizonnyal Európából származnak. Nálunk sajnos nem tenyésztik őket, 
holott feltehetően sok hódolójuk lenne. Tudniillik fölöttébb kellemes 
természetű, szelíd vérmérsékletű, tartózkodó állatok, soha nincsenek 
terhére  gazdájuknak. Az is előnyük, hogy egyáltalán nem 
, beszédesek", illetve ha mégis megszólalnak, hangjuk az emberi fül 
számára halk, lágy, kellemes. Az európai rövid szőrű macskáknál 
valamivel könnyebb, elegánsabb, finomabb típust képviselnek. 
Hajlékony, karcsú, rugalmas mozgású állatok, szinte nesztelenül 
közlekednek. Fejük viszonylag nagy, kissé tojásdad alakú, valamivel 
hosszabb, mint amilyen széles. Fülük széles alapú, a hegye lekerekített. 
Szemük nagy, kerek, tekintetük ragyogó és rendkívül figyelmes. 
SzŐrzetük rövid, kemény, télen sűrűbb, mint nyáron. Hiba a fehér folt, 
a puha, hosszú szőrzet és a rövid farok. Nem szívesen tenyésztik a túl 
élénk, de a túl esetlen példányokat sem. 


1. Makréla ezüst. Mintázata pontosan olyan, mint az európai rövid 
szőrű cirmos macskáé. Alapszíne világos, halványezüst. A csíkos 
rajzolata éjfekete. Orrtükre téglavörös, talppárnái mélyfeketék. Szeme 
2Öld vagy mogyorószínű. 


2. Foltos vörös cirmos. Erdekes megjelenésű macska. Alapszíne 


vörös, csíkozása mélyvörös. Az orrtükre és a talppárnái téglavörösek. 
Szeme ragyogó aranyszínű. 

Egyéb rövid szőrű macskák 


1. Japán csonkafarkú macska (Japán bobtail). Ősi, természetes, 
távol-keleti fajta. Legfontosabb fajtajegyeit - azt, hogy mellső lábai 
jóval rövidebbek, mint a hátulsók, továbbá furcsa, pamacssze-rű, 
csonka farkát - azokon az ezeréves festményeken is felfedezhetjük, 
amelyek akkoriban készültek, amikor az első példányok Kínán és 
Koreán át eljutottak Japánba. Jellemző még a bundáján egymástól 
élesen elütő foltokban megjelenő színe: a fehér, a fekete és a v őrös. 
Japánban Mi-Ke a neve. Arról nevezetes, hogy - akár egy jól nevelt 
kutya-gyakran felemeli egyik mellső lábát, és így ,kér", illetve 
köszön". A japán áruházak kirakataiban éppen ezért gyakran látható 
porcelánból készült szobra, amint a már említett pózban , üdvözli" a 
látogatókat. Ezeket a szobrokat ManekiNekónak, , köszönő macskának" 
hívják. Intelligens, barátságos, hűséges cica. Szeret úszni és kutya 
módjára apportírozni. Gyakran hallatja hangját, de ennek ellenére 
egyáltalán nem hangos, inkább azt mondhatnánk, hogy nagy 
, szókinccsel" rendelkezik. Élelmezése meglehetősen bonyolult feladat: 
kizárólag halat eszik! A hideg időjárásra is módfelett érzékeny. 


2. Ocicat. Ezt az érdekes pöttyös állatot csak nemrégiben tenyésztették 
ki, mégpedig egy csokoládészínű sziámi kandúr és egy sziámi-abesszin 
hibrid nőstény pároztatásával. Az Egyesült Államok határain kívül 
szinte teljesen ismeretlen. Jelenleg még , kísérleti fajtádnak számít, de 
igen nagy a valószínűsége annak, hogy hamarosan hivatalosan is 
elismerik. Egyelőre két változatban tenyésztik: sötét és világos 
gesztenyeszínben, a mellkason, a lábakon és a farkon cirmos foltokkal. 
Közepes méretű, karcsú, elegáns megjelenésű macska. Barátságos, 
játékos, kifejezetten gyerekszerető, nyugodt, csendes természetű: 
ideális kedvenc. Tenyésztői szerint tartása nem okoz különösebb 
gondot. 

1. Man szigeti macska (Manx). Az Atlanti-óceán mellék tengerében, 
az ír-tengerben található Man sziget lakói fölöttébb büszkék 
macskájukra, a manxra, olyannyira, hogy a sziget jelvényéül is ezt a 
fura megjelenésű, különleges cicát választották. A manx teljesen 
farkatlan (illetve, ha nem úgy születik, teljesen kurtított farkú), kacsázó 
járású, zömök testű, nagy és gömbölyű fejű, rövid, dús szőr-zetű cica. 
Hátulsó lábai lényegesen hosszabbak, mint a mellsők. Szemének színe 
megegyezik szőrszinével. Rendkívül ügyes, mozgékony, értelmes, 
igénytelen, szívós, , talpraesett" állat. Származása ismeretlen. Egyesek 
azt tartják, hogy a legendás spanyol Armada , hajótöröttjeként" került a 
szigetre, ahol később elszaporodott. Más források szerint, amikor az 
írek elfoglalták Man szigetét, katonáik levágták az őshonos macskák 
farkát és - forgóként - a sisakjuk mellé tűzték. A farokkurtítás azután 
hagyománnyá vált... 


2. Chartreux. Franciaországban, a Karthauzi-kolostorban tenyész- 
tették ki ezt a fajtát, ott, ahol az azonos nevű világhírű italt, a , likőrök 
királynőjét" is készítik. A karthauzi szerzetesek egyes források szerint 
Dél-Afrikából hozták be ezeknek a rövid szőrű, kék színű cicáknak az 
őseit. Nagy testű, kékesszürke színű állat. A II. világháború idején 
Európában a fajta megmaradt példányait kénytelenek voltak angol kék 
macskákkal keresztezni, de végül egy francia szigetről nagy nehezen 
sikerült tiszta tenyészetet szerezni, s ezekkel az állatokkal azután 
megvetették az alapját a mai állománynak. A chartreux-t leginkább 
erős és széles pofájáról, sürü, bársonyos tapintású szőrzetéről és 
vékony, kölyökszerű, nyivákoló hangjáról lehet felismerni. Nyugodt, 
csendes cica, csak ritkán hallatja , szavát" . 

1. Keleti macska. Alakját a sziámitól, színeit más rövid szőrű faj- 
táktól örökölte. A , keleti" elnevezés voltaképpen megtévesztő, hiszen 
csupán arról van szó, hogy Angliában az egyszínű macskákat 
sommásan , külföldi rövid szőrű" cicáknak nevezik, hazai tenyésztőink 
pedig - nem túl szerencsésen! - ezt a , külföldi" szót helyettesítik a 
,s keleti" jelzővel. Mindenesetre a keleti macska nem tévesztendő össze 
a keleti cicák fajtacsoportjával, melynek csupán egyik típusa, tagja. A 
keleti macska mindig egyszínű, de több szin-változata létezik: keleti 
lila, keleti fehér, keleti kék, keleti ébenfekete stb. Hosszú, nyúlánk, 
kecses, izmos testű macska. Könnyen szaporodik. Társaságkedvelő, 
aktív, értelmes, békés állat, olyany-nyira, hogy még a kutyákkal is 
könnyen , szót ért" . 


2. Korát. Ősi, természetes fajta, a thaiföldi Korát fennsík szülötte. Egy 
XÍV. századból származó - macskákról szóló - verseskötetben három 
fajtáról írnak: a fóka sziámiról, egy rézszínű cicáról, amely feltehetőleg 
burma macska lehetett, és a koratról. Korát városában egyébként Si- 
Sawat a neve, ami jószerencsét jelent. Thaiföldön nagyon népszerű; az 
egyik közismert idegenforgalmi plakáton thai népviseletbe öltözött 
lány látható, kék korát macskával a kezében. Az ottani standardleírás is 
szinte költőien fogalmaz: , Szőre felhőszínű, szeme, mint a zsenge rizs 
színe..." Mind a mai napig ritka fajtának számít. Aki ilyen macskát 
szeretne venni magának, bizony sokáig kell várnia, míg egy 
koratkolyökhöz juthat. Az Egyesült Államokban van a legtöbb belőle, 
de ma már Nagy-Britanniában, Ausztráliában, Kanadában, Dél- 
Afrikában és Új-Zélandon is tenyésztik. Közepes termetű, selymes 
szörzetű, zöld szemű, izmos cica. Vonzó természetű, élénk, eszes állat, 
szereti, ha becézgetik, simogatják. Gazdájához nagyon ragaszkodik. 
Más macskákkal jól megfér, sőt szívesen barátkozik kedves, szelíd 
kutyákkal is. 

1. Szfinx. Vadonatúj fajta: 1984-ben mutatták be a híres párizsi 
macskakiállításon a Baltard Pavilonban. Rajongói a filmszínházakban 
nagy sikert aratott E. T. című tudományos-fantasztikus filmben látott 
rokonszenves , idegen lény" földi mását vélték felfedezni a különleges 
cicákban. A meglehetősen furcsa külsejű macskaújdonságot a 
tengerentúlon, Kanadában tenyésztették ki. Voltaképpen meztelen 
macska, csaknem teljesen szőrtelen, bőre puha és vagy rózsaszínű, 
vagy elefántszürke. Tudni kell persze, hogy amióta a macska létezik, 
genetikailag érthetetlen okokból, időről időre születnek olyan 
példányok, amelyek teljesen szőrtelenek maradnak felnőtt korukban is. 
Illetve csak maradnának! Az anyaállatok ugyanis nem sok figyelmet 
fordítanak  , abnormális"  újszülötteikre, így azok hamarosan 
elpusztulnak. Egy kanadai tenyésztő életben tartott egy ilyen meztelen 
kiscicát, és hosszas, tudományos alapossággal végzett keresztezés után 
sikerült , állandósítani" az , új" cicákjellegzetes, furcsa küllemét. Az 
így kialakult macskákat azután devon rex cicákkal keresztezte, és 
megszületett az igazi szfinx! Az új macskafajtával egyelőre mindössze 
néhány tenyésztő foglalkozik az egész világon. 


2. Szingapúri macska. Délkelet-Ázsiából származó természetes fajta. 
Ezen a tájon többnyire vastag bundájú, az abesszinre emlékeztető 
macskák élnek. A szingapúri azonban kisebb termetű, és vonásai is 
mások. Szabadon élő, Szingapúr mocsaras vidékein megbúvó macska, 
amelyet a szigeten élő külföldiek , fedeztek fel" és szelídítettek 
magukhoz. Kiállításon először 1977-ben szerepelt. Az átlagosnál 
kisebb termetű, közepesen hosszú testű, zömök, izmos macska. Szeme 
nagy,  mandulavágású,  mogyorószínű, Zöld vagy aranysárga. 
Tartózkodó, sőt kifejezetten gyanakvó természetű. Ennek ellenére 
szeretetre méltó, csendes, kedves állat. 

1. Skót lógófülű macska (Scottish fold). Vadonatúj, ám mégis régi 
keletű fajta. Régebbi természettudományos leírások ugyanis emle- 
getnek bizonyos lógó fülű cicákat, amelyeket Kínában , fedeztek fel" a 
zoológusok. Nem tudni pontosan, hogyan kerültek ezek a minden 
bizonnyal spontán mutáció révén kialakult macskák Skóciába, 
mindenesetre a napjainkban látható legtöbb ilyen fajta cica egy Susie 
nevű, fehér színű és lógó fülű nősténytől származik. Ez a fáma szerint 
valamikor az 1960-as évek elején jelent meg az egyik skóciai farmon. 
S miután a lógó fül: mutáció; és ha lógó fülű egyedeket pároztatnak 
egymással, az rendszerint torz utódokat eredményez, a skótok ezeket a 
cicákat olyan álló fülű macskákkal pá-roztatták, mint például a brit és 
az amerikai rövid szőrű cicák. Voltaképpen így alakították ki az új 
fajtát, amely azután - érthető módon - a , Scottish fold", azaz skót 
lógófülű nevet kapta. Bizony egyelőre korántsem próféta a saját 
hazájában; legalább annyi az ellenzője, mint a híve! 


2. Cymric. Az 1960-as években az amerikai macskatenyésztők a Man 
szigeti "macskák között időnként hosszabb szőrzetű, farkatlan 
kölyköket találtak. Tervszerű tenyésztésbe vonták ezeket a példá- 
nyokat, és az így kialakított új fajtát cymricnek nevezték el. A cymric 
külleme az amerikai (hosszú szőrű) manx macskától lényegében 
csupán félhosszú, puha szőrzetével tér el. Feje gömbölyű, az arcorri 
része el keskenyedik. Szeme kerek, szőrzetével azonos színű. Háta 
rövid és feszes; szokatlanul hosszú hátulsó végtagjai miatt mozgása 
ugráló, az üreginyúléra emlékeztet. Farka helyén jellegzetes mélyedés 
található. Szőrzete, mint már említettük, közepesen hosszú, a fején és a 
végtagjain kissé rövidebb, a hátulsó lábain úgynevezett , gatyát" alkot. 

1. Abesszin. Azt tartják: ez az állat a fáraók szent macskájától 
származik, de sokkal valószínűbb, hogy tudatos és gondos tenyésztői 
munka eredménye. Az viszont tény és való, hogy a régi egyiptomi 
freskókon fellelhető macskaábrázolások nagyon hasonlítanak az 
abesszin cicára. Az is tény, hogy a rómaiak vittek magukkal 
Egyiptomból ilyenféle macskákat Angliába, s ezek lehettek a mai 
abesszin elődei. Mindenesetre a hivatalos standard Angliában készült 
el 1929-ben, de már 1883-ban kiállítottak néhány példányt a londoni 
Kristály-palotában . megrendezett  szépségversenyen. Az egyik 
legkedveltebb rövid szőrű fajta. Rajongói szerint olyan, mint egy 
miniatűr puma. Egy bizonyos: intelligens, készséges és - ami pedig 
, macskakörökben" elég nagy ritkaság! - engedelmes állat. Rövid 
szőrű, vörös és kék színváltozatban tenyésztik. 


2. Orosz kék. Valószínűleg az oroszországi Arhangelszkből szár- 
mazik; angol tengerészek vihették át a szigetországba. A múlt szá- 
zadban még , arhangelszki kék" volt a neve, de hívták máltai és 
spanyol macskának is. Mellesleg soha nem derült ki, hogyan, milyen 
fajtákból alakították ki ezt a változatot. Amit biztosan tudunk róla, az 
csupán annyi, hogy Angliában a század végén mutatták be kiállításon, 
és miután ebből a fajtából csak nagyon kevés példánynyal rendelkeztek 
a tenyésztők, angol kék macskával és kék sziámival pároztatták az 
állományt. Ez a meggondolatlan lépés az orosz kék különleges 
szőrzetének elvesztését eredményezte. A II. világháború után azonban 
a lelkes tenyésztők sikeresen , helyreállították" az eredeti fajtát, s ma 
már viszonylag jó példányokat láthatunk a macskaszépségversenyeken. 
Félénk, csendes, nyugodt, szeretetre méltó, jól alkalmazkodó állat. 
Gazdájához nagyon ragaszkodik, kifejezett szobacica. 

XXVI. tábla 


Burma macskák. Keleti eredetű cicák. Állítólag valamikor réges-régen 
Burmában kizárólag csupán a gazdagok - és a kolostorok - tartották, és 
szent állatként tisztelték. Minden egyes cicának külön , szolgája" volt, 
akit bizony szigorúan megbüntettek, ha nem gondozta kellő 
szakértelemmel és szeretettel az állatot. Nos, lehet, hogy mindez 
csupán legenda, a valóság viszont az, hogy a burma eredete 
meglehetősen vitatott. Igaz, hogy régi, XV. századból való thaiföldi 
könyvekben olyan utalásokra, illetve ábrázolásokra bukkantak, 
amelyek a burma macskára hasonlítanak, mégsem állíthatjuk 
egyértelműen, hogy a fajta teljes egészében onnan származik. Az 
történt ugyanis, hogy 1930-ban egy Wong Mau nevű barna keleti 
nőstény került az Egyesült Államokba Burmából, amelyet azután -jobb 
híján! - sziámi kandúrral pároztattak. így született meg a burma 
macska - Amerikában! Ideális kedvenc. Hívei szerint értelmesebb, 
mint sok más fajta. Rendkívüli módon kötődik az emberhez. Humoros, 
vidám, aktív cica. Elfogult tenyésztői szerint, ha valaki olyan macskára 
vágyik, amelyik a világ végére is elkíséri - akkor feltétlenül burma 
macskát válasszon. Teste erős és izmos; jóval súlyosabb, mint 
amilyennek látszik. Barna, kék, cso-koládészínű, lila, vörös, barna- 
teknőc, krémszínű, kék-teknőc, cso-koládé-teknőc és lila-teknőc 
változatban tenyésztik. 


1. Barna burma. Ez volt az első színváltozat, amelyben ezt a fajtát 
elismerték és tenyésztették. A felnőtt állat egyenletes sötét csoko- 
ládébarna színű. Szeme mélysárga vagy aranysárga. 


2. Vörös burma. A felnőtt macska világos mandarinszínű, pofács- 


káján halvány cirmos mintázattal, egyéb testtájain határozatlan 
rajzolatokkal. A szeme aranysárga. 

XXVII. tábla 


Sziámi macskák. ,, Az embernek azért van szüksége macskára, hogy 
félelem nélkül simogathasson egy ragadozót" - mondta egyszer Léonor 
Fini, a franciák legnagyobb macskaszakértője. Úgy tetszik, a sziámi 
macskákkal kapcsolatban kétszeresen is igaz ez a megállapítás: von/ó, 
egzotikus, elragadó lény valamennyi. Amikor lapulnak, képzelt vagy 
valódi áldozatuk után futnak, faágakra kúsznak vagy egyszerűen csak a 
tűző napon süttetik magukat, a sziámi macskák azzá válnak, amik: 
valódi, kicsinyített ragadozókká, ám szemükben a gazda iránti odaadó 
szeretet fénylik... A sziámit egyesek mutációnak tartják, mások úgy 
vélik, hogy a nyugatafrikai aranymacska (Profelis temmicki) 
leszármazottja. Mindenesetre Dél-Ázsia buddhista templomaiban ma is 
ott él szabadon a burma macskával egyetemben. A kérdés inkább az, 
hogy került Keletről - Európába? Nos, ha igaz, Sir Owen Gould, az V. 
Ráma sziámi király mellett szolgálatot teljesítő brit nagykövet figyelt 
fel ezekre a macskákra 1884-ben. Hazavitt két csokoládészínű példányt 
Angliába, és egyik  leszármazottjuk az 1888-as — londoni 
macskakiállításon , A legszebb macska" címet nyerte el. Mozgékony, 
eleven, kíváncsi természetű állat, meglehetősen kényes és igényes. 
Alkalmazkodóképessége viszont egészen rendkívüli. Legvonzóbb 
tulajdonsága a gazdája iránti - néha túlzott! - szeretet. A gondoskodást, 
törődést, kedveskedést túlfűtött ragaszkodással honorálja. 


1. Fókaszínű sziámi. Szőrzete igen rövid, finom tapintású, meleg 
krémszínű, hátulsó részén enyhén sötétbe hajló, a gyomor és a mellkas 
tájékán világosabb. A szőrvégek mély fókabarnák. 


2. Csokoládészínű sziámi. Elefántcsontszínű test, a szőrvégek meleg 


kakaó-, az orr és a mancsok fahéjszínűek. Szemei sötétkékek. Az 
erőteljes farokgyűrűzöttség hiba. 

XXVILI. tábla 


Rex macskák. Napjaink egyik legkülönlegesebb megjelenésű cicája. 
Egyedülálló rövid, göndör szőrzete tulajdonképpen nem is emberi 
beavatkozásnak köszönhető; véletlen mutációról van szó. A tenyésztők 
érdeme mindössze annyi, hogy sikerült ezt a mutációt rögzíteni, és 
ezzel az új fajtát állandósítani. Érdekes egyébként, hogy a rex 
különböző területeken - Németországban, Angliában és az Egyesült 
Államokban - csaknem egyidejűleg alakult ki. Két változata van: a 
cornish és a devon rex. Ha egymással pároztatjuk őket, 
megkülönböztető tulajdonságaik összemosódnak. A kívülálló laikusok 
szemében a két típus küllemileg nem is nagyon tér el egymástól. 
Mindkettő közepes nagyságú, izmos, de vékony felépítésű állat. A hát 
és a nyak enyhén ívelt; a végtag hosszú, formás; a farok ugyancsak 
hosszú és vékony. A szem ovális, s a szőr színével harmonizál. A 
rexben tulajdonképpen két személyiség él. Tud kedves, nyugodt, 
szeretetre méltó lenni, s , jó" pillanataiban nagyszerű szobacica. Ezeket 
a , békésebb" időszakait azonban hosszú, igen mozgékony periódus 
követheti. Ilyenkor fölöttébb lármás, izgága, túlságosan is játékos. 
Szőrét nem hullatja, elegendő hetenként egyszer végigfésülni. Kevés 
szőre miatt viszont fokozott kalóriaveszteségnek van kitéve, ami 
zsiradékban gazdagabbétrenddel pótolható. 


1. Cornish rex. Feje háromszög alakú, orra hosszúkás és egyenes, 
nagy füle az arc jellegével harmonizál. Szőrzetéből hiányoznak a 
koronaszőrök; piheszőrei göndörek vagy pöndörödöttek. Minden 
szőrszín megengedett, ha mintázott, legyen szimmetrikus. 


2. Devon rex. Pofája teltebb, mint a cornish rexé, orra rövidebb, füle 


még nagyobb és terpesztettebb. Van némi koronaszőrzete. A 
foltozottság nála hibának számít, kivéve a teknőc és a fehér változatot. 

